
ROMÂNIA

JUDEŢUL BISTRIŢA-NĂSĂUD **-PROIECT-**

MUNICIPIUL BISTRIŢA

 CONSILIUL LOCAL

**HOTĂRÂRE**

privind aprobarea contractării și garantării cu veniturile proprii a unei finanțări rambursabile interne necesară asigurării contribuției la proiectele finanțate prin fonduri structurale ale Uniunii Europene din perioada de programare 2014 – 2020 în valoare de maxim 14.690.058 lei, cu o maturitate de maxim 8 ani

Consiliul local al municipiului Bistrița întrunit în ședință ordinară în data de 14.04.2022,

având în vedere:

Referatul de aprobare nr…37012/06.04.2022 al Primarului municipiului Bistrița;

Raportul comun nr.37013/06.04.2022 al Direcţiei economice, Direcţiei tehnice, Direcției Integrare Europeană și Direcției Administrație Publică, Juridic;

Avizul …………. nr………………. al Comisiilor reunite de specialitate ale Consiliului local al municipiului Bistrița;

În conformitate cu :

prevederile Ordonanţei de urgenţă a Guvernului nr. 64/2007 privind datoria publică cu modificările şi completările ulterioare;

prevederile cap. IV din Legea nr. 273/2006 privind finanţele publice locale, cu modificările şi completările ulterioare;

prevederile Hotărârii Guvernului României nr. 9/2007 privind constituirea, componenţa şi funcţionarea Comisiei de autorizare a împrumuturilor locale,  
cu modificările şi completările ulterioare;

prevederile art. 41 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

prevederile art. 9 pct. 8 din Carta europeană a autonomiei locale adoptată la Strasbourg la 15 octombrie 1985 ratificată prin Legea nr. 199/1997;

prevederile <LLNK 12016 0853 222 1 81>art. 1.166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;

constatând necesitatea de a asigura resurse financiare pentru realizarea investițiilor publice de interes local a căror documentaţie tehnico-economică a fost aprobată prin hotărâri anterioare ale Consiliului Local al municipiului Bistriţa

în temeiul art.129 alin.(2) lit.”b” şi alin.(4) lit.”b”, art.139 alin.(3) lit.”b” din Ordonanța de urgență a Guvernului României nr. 57/2019 privind Codul administrativ, cu modificările ulterioare;

**HOTĂRĂŞTE:**

**ART.1.** Se aprobă contractarea și garantarea cu veniturile proprii a unei finanţări rambursabile interne, în valoare de maxim 14.690.058 lei, cu o maturitate de maxim 8 ani, din care 3 ani perioadă de grație, necesară finanţării obiectivelor de investiţii ale municipiului Bistriţa prevăzute în anexa la prezenta Hotărâre;

**Art.2.** Contractarea și garantarea cu veniturile proprii a finanțării rambursabile interne prevăzute la art. 1 se face pentru finanțarea cheltuielilor necesare realizării obiectivelor finanțate prin fonduri structurale ale Uniunii Europene din perioada de programare 2014 – 2020 menționate în anexa la prezenta Hotărâre, pentru care va fi întocmită cerere pentru autorizarea contractării împrumutului.

**ART.3.** Din bugetul local al Municipiului Bistrița se asigură integral plata:

a) serviciului anual al datoriei publice locale;

b) oricăror impozite și taxe aferente realizării obiectivelor de investiții de interes local;

c) alte cheltuieli neeligibile ale finanțării rambursabile menționate la art. 1.

**ART.4.** (1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a Municipiului Bistrița următoarele date:

a) hotărârea comisiei de autorizare a împrumuturilor locale, precum şi orice modificări și/sau completări ale acesteia;

b) valoarea împrumutului contractat/în valuta de contract;

c) gradul de îndatorare a Municipiului Bistrița;

d) durata serviciului datoriei publice locale, cu precizarea perioadei de grație și a perioadei de rambursare a împrumutului;

e) dobânzile, comisioanele și orice alte costuri aferente fiecărei finanțări rambursabile;

f) plățile efectuate din fiecare finanțare rambursabilă.

(2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.

**ART.5**. Se împuternicește primarul municipiului Bistrița să stabilească și să aprobe orice alte caracteristici ale finanțării bancare rambursabile, în funcție de mediul economico-financiar, în concordanță cu necesitățile specifice ale obiectivelor de investiții ce urmează a fi finanțate.

**ART.6**.Se împuternicește primarul municipiului Bistrița să semneze în numele și pentru municipiul Bistrița contractul de finanțare, acordul de garantare al împrumutului și orice alte documente necesare obținerii și derulării finanțării prin creditare bancară.

**ART.7.** Cu ducerea la îndeplinire a prezentei hotărâri se încredințează primarul Municipiului Bistrița, prin Direcția Economică, Direcția Tehnică, Serviciul Achiziții Publice, Direcția Integrare Europeană, Direcției Administrație Publică, Juridic.

**ART.8.** Prezenta hotărâre a fost adoptată de Consiliul local al municipiului Bistriţa, în şedinţă ordinară, cu respectarea art.139 alin.(3) lit.”b” din Ordonanţa de urgenţă a Guvernului Romaniei nr.57/2019 privind Codul administrativ, respectiv cu un număr de ....... voturi „pentru”, ....... voturi „împotrivă” şi ....... voturi „abţineri”.

**ART.9.** Secretarul general al municipiului, prinCompartimentul Pregătire Documente, Contencios va aduce prezenta hotărâre la cunoștință publică prin afișarea la sediul Primăriei, precum și pe pagina de internet [www.primariabistrita.ro](http://www.primariabistrita.ro) și o va comunica:

* Direcţiei Economice;
* Direcţiei Tehnice;
* Direcției Integrare Europeană;
* Direcţiei Administraţie Publică, Juridic;
* Primarului municipiului Bistriţa;
* Instituţiei Prefectului -  judeţul Bistriţa-Năsăud.

**PROIECT DE HOTĂRÂRE INIŢIAT DE AVIZ DE LEGALITATE**

**PRIMAR, SECRETAR,**

**TURC IOAN FLOARE GAFTONE**

Bistrița la,...................

Nr.............

SN/ ............/ex.2.