

**DIRECȚIA ECONOMICĂ**

**DIRECȚIA TEHNICĂ**

**DIRECȚIA INTEGRARE EUROPEANĂ**

**DIRECȚIA ADMINISTRAȚIE PUBLICĂ, JURIDIC**

**Nr.37013/06.04.2022**

**RAPORT COMUN**

la Proiectul de hotărâre privind aprobarea contractării și garantării cu veniturile proprii a unei finanțări rambursabile interne necesară asigurării contribuției la proiectele finanțate prin fonduri structurale ale Uniunii Europene din perioada de programare 2014 – 2020 în valoare de maxim 14.690.058 lei, cu o maturitate de maxim 8 ani

Municipiul Bistrița are în prezent în derulare mai multe proiecte de investiții finanțate prin fonduri structurale ale Uniunii Europene din perioada de programare 2014 – 2020 printre care amintim:

|  |  |  |  |  |
| --- | --- | --- | --- | --- |
| Nr. Crt. | Denumirea proiectului | Contract de finanțare nr. /data | Cod SMIS | Valoarea proiectului depus inițial la finantare  (lei) |
| 1 | Restaurarea Bisericii Evanghelice C.A. Bistrița în vederea introducerii sale în circuitul turistic internațional | 206/ 20.07.2017 | 116346 | 15.089.230,19 |
|  |
| 2 | Linie verde de transport public utilizand mijloace de transport cu motor electric, hibrid sau norma de poluare redusa | 4121/25.03.2019 | 119105 | 58.823.323,26 |  |

Pentru realizarea acestor proiecte de investiții, Consiliul Local al Municipiului Bistrița a aprobat prin HCL nr.206/27.11.2018, respectiv HCL nr.20/30.01.2020, contractarea unei finanțări interne rambursabile pentru finanțarea acestora după cum urmează:

|  |  |  |  |  |  |
| --- | --- | --- | --- | --- | --- |
| Nr. Crt. | Denumirea proiectului | Contract de finanțare nr. /data | Cod SMIS | Împrumut existent | Valoare împrumut existent (lei) |
| 1 | Restaurarea Bisericii Evanghelice C.A. Bistrița în vederea introducerii sale în circuitul turistic internațional | 206/ 20.07.2017 | 116346 | Convenție de împrumut nr.594221/14.12.2018 semnată cu MFP în baza OG nr.8/2018 | 1.712.310 |
| 2 | Linie verde de transport public utilizand mijloace de transport cu motor electric, hibrid sau norma de poluare redusa | 4121/25.03.2019 | 119105 | Contractul de credit nr.9517731/28.07.2020 încheiat cu Banca Transilvania | 5.726.491 |

Pe parcursul implementării acestora, ca urmare a revizuirii proiectelor tehnice si actualizării contractelor de execuție în baza O.G. nr.15/2021, cheltuielile neeligibile aferente obiectivelor de investiții amintite mai sus, s-au majorat semnificativ.

Ca urmare a modificărilor survenite, în octombrie 2021 s-a semnat Actul adițional nr.1 la Contractul de finanțare nr.4121/25.03.2019 pentru proiectul ,,Linie verde de transport public utilizând mijloace de transport cu motor electric, hibrid sau norma de poluare redusa” prin care valoarea totală a proiectului s-a majorat cu suma de 10.076.353,77 lei, ajungând la suma de 68.899.677,03 lei.

În cazul proiectului ,, Restaurarea Bisericii Evanghelice C.A. Bistrița în vederea introducerii sale în circuitul turistic internațional”, unde valoarea totală s-a majorat la 19.702.935,46 lei ( cu suma de 4.613.705,27 lei ), procedura de obținere a actului adițional la contractul de finanțare este în curs de derulare.

În concluzie, majorarea cheltuielilor neeligibile pentru cele două obiective de investiții este în total de 14.690.058,04 lei.

Datorită acestui fapt și pentru finalizarea proiectelor de investiții în termenele prevăzute în contractele de finanțare se consideră oportună contractarea unei finanțări rambursabile interne in valoare totală de maxim 14.690.058 lei, cu o maturitate de maxim 8 ani**,** din care 3 ani perioadă de grație.

În urma contractării acestui nou împrumut bancar, gradul de îndatorare estimat al municipiului Bistrița, prin luarea în considerare a tuturor contractelor de împrumut existente, inclusiv a noului împrumut, la o dobânda estimativă a pieței bancare de 5,77%(ROBOR 3M +1,15% marjă fixă), va atinge un maxim de 17,37% în anul 2026, acest nivel fiind sub pragul legal maxim de îndatorare stabilit la 30% din veniturile proprii ale municipiului Bistrița.

Contractarea noului împrumut va fi condiționată de obținerea avizului favorabil din partea Comisiei de Autorizare a Împrumuturilor Locale conform prevederilor Hotărârii Guvernului nr.9/2007, cu modificările și completările ulterioare.

Referitor la tipul creditului bancar pentru investiții care se dorește să se contracteze, menționăm faptul că acesta va funcționa ca o linie de împrumut din care se va efectua trageri multiple, la nevoie (având în vedere faptul că perioada de implementare a proiectelor este diferită) iar dobânda se va aplica numai la soldul sumei utilizate și care trebuie rambursată.

Având în vedere cele expuse mai sus propunem spre analiză și aprobare proiectul de hotărâre în forma prezentată.

**DIRECŢIA ECONOMICA DIRECTIA TEHNICA**

**DIRECTOR EXECUTIV, DIRECTOR EXECUTIV,**

**Scurtu Nicolae Ivascu Lia**

**DIRECȚIA ADMINISTRAȚIE PUBLICĂ, DIRECȚIA INTEGRARE EUROPEANĂ,**

**JURIDIC DIRECTOR EXECUTIV**

**DIRECTOR EXECUTIV,**

**Cincea Dumitru Matei Cocesiu Liliana Alunița**